

**KAZLŲ RŪDOS „SAULĖS“ MOKYKLA**

# Biudžetinė įstaiga, Atgimimo g. 8A, LT-69443 Kazlų Rūda, Kazlų Rūdos sav. Tel./faks. (8 343) 95181, el. p. mokykla@krsaules.lt

# Duomenys kaupiami ir saugomi Juridinių asmenų registre, kodas 190984913

Kazlų Rūdos savivaldybės tarybai 2024-10-09 Nr. (SD)

**AIŠKINAMASIS RAŠTAS**

**DĖL KAZLŲ RŪDOS „SAULĖS“ MOKYKLOS-DAUGIAFUNKCIO CENTRO NUOSTATŲ PATVIRTINIMO**

2024-10-09

Kazlų Rūda

**1. Tarybos sprendimo projekto tikslai ir uždaviniai:** Patvirtinti Kazlų Rūdos „Saulės“ mokyklos-daugiafunkcio centro (toliau – Mokykla) nuostatus (toliau – Nuostatai).

Nuostatų pakeitimas reikalingas esant poreikiui tikslinti minėtų Nuostatų 7, 8, 9 ir 12 punktų turinį.

**2. Dabartinis ir siūlomas Tarybos sprendimo projekte aptariamų klausimų
reguliavimas:**

Lietuvos Respublikos civilinio kodekso 2.47 straipsnis reglamentuoja, kokia informacija turi būti juridinio asmens įstatuose, o jeigu juridinis asmuo neturi įstatų, – steigimo sandoryje arba teisės akte, jei viešasis juridinis asmuo veikia pagal teisės aktą,

Lietuvos Respublikos vietos savivaldos įstatymo 15 straipsnio 2 dalies 9 punktas nustato, kad išimtinė savivaldybės tarybos kompetencija yra savivaldybės biudžetinių įstaigų nuostatų tvirtinimas mero teikimu; 15 straipsnio 4 dalis nustato, kad jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai.

Lietuvos Respublikos biudžetinių įstaigų įstatymo 7 straipsnio 6 dalis reglamentuoja, kad pakeistus biudžetinės įstaigos nuostatus tvirtina jos savininko teises ir pareigas įgyvendinanti institucija. Pakeistus biudžetinės įstaigos nuostatus pasirašo jos savininko teises ir pareigas įgyvendinančios institucijos vardu veikiantis asmuo arba jos savininko teises ir pareigas įgyvendinančios institucijos įgaliotas asmuo. Pakeitus biudžetinės įstaigos nuostatus, kartu su teisės aktų nustatytais dokumentais Juridinių asmenų registrui pateikiami pakeisti biudžetinės įstaigos nuostatai ir nurodomi jų pakeitimai.

Lietuvos Respublikos švietimo įstatymo 43 straipsnio 4 dalimi nustatyta, kad valstybinės ir savivaldybės mokyklos (išskyrus aukštąsias mokyklas) įstatai rengiami vadovaujantis švietimo, mokslo ir sporto ministro patvirtintais Nuostatų, įstatų ar statutų įforminimo reikalavimais.

Lietuvos Respublikos švietimo, mokslo ir sporto ministro 2011 m. birželio 29 d. įsakymu Nr. V-1164 „Dėl nuostatų, įstatų ar statutų įforminimo reikalavimų patvirtinimo“ patvirtinti Nuostatų, įstatų ar statutų įforminimo reikalavimai (Lietuvos Respublikos švietimo, mokslo ir sporto ministro 2021 m. balandžio 28 d. įsakymo Nr. V-670 redakcija) reglamentuoja nuostatų, įstatų ar statutų įforminimą, struktūrą, dėstymo tvarką ir turinį.

Nuostatų patvirtinimas, keičiant 7, 8, 9 ir 12 punktus, reikalingas esant poreikiui tikslinti minėtų punktų turinį. Patikslinta Mokyklos grupė (7 punktas), tipas (8 punktas), pagrindinė paskirtis (9 punktas) ir vykdomos programos (12 punktas).

**3. Galimos pasekmės (tiek teigiamos, tiek neigiamos), laukiami rezultatai priėmus**

**Tarybos sprendimą:** Teigiamos pasekmės: Nuostatų 7, 8, 9 ir 12 punktų patikslintas išdėstymas. Pakeitus Nuostatus neigiamos pasekmės nenumatomos.

 **4. Tarybos sprendimo projekto vertinimas, kai rengiamas norminio teisės akto
projektas**: Nėra.

 **5. Numatomo teisinio reguliavimo poveikio vertinimo rezultatai:** Neatliekamas.

**6. Priėmus Tarybos sprendimą keičiami ar pripažįstami netekusiais galios teisės
aktai:** Nėra.

**7. Tarybos sprendimui įgyvendinti reikalingi priimti teisės aktai:** Nėra.

**8. Tarybos sprendimui įgyvendinti reikalingos lėšos ir šaltiniai:** Nėra.

**9. Kiti Tarybos sprendimui priimti reikalingi pagrindimai, skaičiavimai ar
paaiškinimai:** Nėra.

**10. Adresatų sąrašas, kuriame tiesioginis rengėjas nurodo Tarybos sprendimo
pavadinimą, juridinius ar fizinius asmenis, kuriems reikia siųsti sprendimo nuorašą, arba
asmenis, kuriems sprendimą reikia siųsti susipažinti:** Nėra.

**11. Tarybos sprendimas įsigalioja:** Teisės aktų nustatyta tvarka.

**12. Tarybos sprendimo projekto lyginamasis variantas:** Nėra.

**13. Su Tarybos sprendimo projekto rengimu susiję dokumentai:** Nėra.

Direktorė Daiva Dabrilienė